stanford-oval/wikipedia huggingface dataset:
טרינידד וטובגו במשחקים האולימפיים
היסטוריה

חמישה ספורטאים ייצגו את טרינידד וטובגו באולימפיאדת לונדון, הראשונה בה השתתפה, עוד כמושבה בריטית. אחד מהם, מרים המשקולות רודני וילקס, זכה במדליית כסף. באולימפיאדת הלסינקי (1952) זכה וילקס במדליית ארד, ומרים משקולות נוסף, לנוקס קילגור, הגיע להישג דומה.
באולימפיאדת טוקיו (1964), הראשונה בה השתתפה טרינידד וטובגו כמדינה עצמאית, החלו האתלטים לצבור הישגים. ונדל מוטלי זכה במדליית כסף בריצת 400 מטר, אדוויון רוברטס זכה במדליית ארד בריצת 200 מטר, ושניהם היו שותפים לזכייתה של נבחרת השליחים במדליית ארד במירוץ ל-400X4 מטרים. באולימפיאדת מקסיקו סיטי (1968) הסתפק רוברטס במקום החמישי, ונבחרת השליחים במקום השישי.
באולימפיאדת מונטריאול (1976) היה הייזלי קרופורד לספורטאי הטרינידדי הראשון, שזוכה במדליית זהב אולימפית, לאחר שניצח בריצת 100 מטר. באולימפיאדת מוסקבה (1980) איבד את תוארו, לאחר שהודח כבר בשלב רבע הגמר.
20 שנה חלפו בטרם ספורטאי טרינידדי נוסף עמד על הפודיום. היה זה אטו בולדון, שזכה בשתי מדליות ארד באולימפיאדת אטלנטה (1996), בריצת 100 מטר ובריצת 200 מטר. באולימפיאדת סידני (2000) זכה בולדון במדליית הכסף בריצת 100 מטר ושחזר את הישגו בריצת 200 מטר. באולימפיאדת אתונה (2004), בולדון בן ה-31 לא הצליח לעבור את שלב המוקדמות, וההישג הגבוה ביותר של האתלטים הטרינידדים היה המקום השביעי בו זכתה הנבחרת בריצת שליחים ל-100X4 מטרים. ההישג הגבוה ביותר במשחקים אלה הגיע דווקא מבריכת השחייה, כאשר ג'ורג' בוול זכה במדליית ארד במשחה ל-200 מטר במעורב, שתי מאיות השנייה אחרי ריאן לוכטה וארבע מאיות השנייה לפני לאסלו צ'ה. למקום הראשון הגיע מייקל פלפס.
באולימפיאדת בייג'ינג (2008) שבו האתלטים והגיעו להישגים גבוהים. ריצ'רד תומפסון זכה במדליית כסף בריצת 100 מטר, והיה שני רק לשיאן העולם יוסיין בולט. תומפסון היה גם בין ארבעת השליחים שזכו במדליית הכסף במירוץ ל-100X4 מטרים. שני אתלטים טרינידדים נוספים העפילו לשלבי הגמר של התחרויות בהן השתתפו - מארק ברנס סיים שביעי בריצת 100 מטר ורני קואו סיים שביעי בריצת 400 מטר.
באולימפיאדת לונדון (2012) הפתיע קשורן וולקוט בן ה-19 כשזכה במדליית הזהב בהטלת כידון. בכך היה לאתלט הטרינידדי הראשון שזכה במדליה במקצוע שאינו ריצה. לאלונד גורדון זכה בשתי מדליות ארד, בריצת 400 מטר ובמירוץ השליחים ל-400X4 מטר. נבחרת השליחים ל-100X4 מטר זכתה אף היא במדליית ארד. חבר הנבחרת ריצ'רד תומפסון סיים במקום השביעי בריצת 100 מטר, ואילו ג'הו גורדון סיים במקום השישי בריצת 400 מטר משוכות. קלי-אן בפטיסט סיימה במקום השישי בריצת 100 מטר וסימוי האקט סיימה במקום השמיני בריצת 200 מטר. גם מחוץ לאצטדיון האתלטיקה רשמו מספר ספורטאים טרינידדים הישגים נאים. רוכב האופניים נג'יסיין פיליפ היה קרוב למדליה היסטורית בספרינט, אך סיים במקום הרביעי. פיליפ סיים גם במקום השביעי במרוץ הקיירין. ג'ורג' בוול העפיל למשחה הגמר ב-50 מטר חופשי, וסיים במקום השביעי.
באולימפיאדת ריו דה ז'ניירו (2016) איבד וולקוט את תוארו, והסתפק במדליית ארד. מאשל סדניו סיים במקום הרביעי בריצת 400 מטר, מישל-לי אהי סיימה במקום השישי הן בריצת 100 מטר והן בריצת 200 מטר, נבחרת השליחות ל-100X4 מטר בה הייתה חברה אהי סיימה במקום החמישי, וקלאופטרה בורל סיימה במקום השביעי בהדיפת כדור ברזל.
מדליות

| --- | --- |
 :  ראו גם – מדליות במשחקים האולימפיים
מדליות > לפי אולימפיאדה

באולימפיאדות הקיץ:
| אולימפיאדה | זהב | כסף | ארד | סך הכל |
| --- | --- | --- | --- | --- |
| אולימפיאדת לונדון (1948) | 0 | 1 | 0 | 1 |
| אולימפיאדת הלסינקי (1952) | 0 | 0 | 2 | 2 |
אולימפיאדת מלבורן (1956): 0
אולימפיאדת רומא (1960): השתתפה כחלק ממשלחת איי הודו המערבית
| אולימפיאדת טוקיו (1964) | 0 | 1 | 2 | 3 |
אולימפיאדת מקסיקו סיטי (1968): 0
אולימפיאדת מינכן (1972): 0
| אולימפיאדת מונטריאול (1976) | 1 | 0 | 0 | 1 |
אולימפיאדת מוסקבה (1980): 0
אולימפיאדת לוס אנג'לס (1984): 0
אולימפיאדת סיאול (1988): 0
אולימפיאדת ברצלונה (1992): 0
| אולימפיאדת אטלנטה (1996) | 0 | 0 | 2 | 2 |
| אולימפיאדת סידני (2000) | 0 | 1 | 1 | 2 |
| אולימפיאדת אתונה (2004) | 0 | 0 | 1 | 1 |
| אולימפיאדת בייג'ינג (2008) | 1 | 1 | 0 | 2 |
| אולימפיאדת לונדון (2012) | 1 | 1 | 2 | 4 |
| אולימפיאדת ריו דה ז'ניירו (2016) | 0 | 0 | 1 | 1 |
אולימפיאדת טוקיו (2020): 0
| סך הכל | 3 | 5 | 11 | 19 |
מדליות > לפי ענף

בענפי הקיץ:
| ענף | זהב | כסף | ארד | סך הכל |
| --- | --- | --- | --- | --- |
|  אתלטיקה | 3 | 4 | 8 | 15 |
|  הרמת משקולות | 0 | 1 | 2 | 3 |
|  שחייה | 0 | 0 | 1 | 1 |
| סך הכל | 3 | 5 | 11 | 19 |
ראו גם

איי הודו המערבית במשחקים האולימפיים
טרינידד וטובגו במשחקים הפאראלימפיים
טרינידד וטובגו במשחקים האולימפיים לנוער
הערות שוליים

↑  "Medals by Games" [מדליות לפי משחקים]. Olympic Analytics (באנגלית). נבדק ב-14 באפריל 2022. {{cite web}}:  (עזרה)תחזוקה - ציטוט: url-status (link)
↑  "Medals by Sports" [מדליות לפי ענפי ספורט]. Olympic Analytics (באנגלית). נבדק ב-14 באפריל 2022. {{cite web}}:  (עזרה)תחזוקה - ציטוט: url-status (link)
טירת גריפסהולם

| --- | --- |

טירת גריפסהולם
 מידע כללי
 סוג:  טירה, קניין תרבותי, אטרקציה תיירותית 
 כתובת:  טירת גריפסהולם
 מיקום:  סטרנגנס 
 מדינה:  שוודיה
 בעלים:  ארמון המלוכה השוודי
 מייסדים:  גוסטב ואסה, מלך שוודיה 
 מפעיל:  Office of the Governor of the Royal Palaces of Sweden 
 הקמה ובנייה
 תקופת הבנייה:  1537–1709 (כ־172 שנים)
 תאריך פתיחה רשמי:  1537 
 אדריכל:  הנריק וון קולן
 סגנון אדריכלי:  רנסאנס 
 קואורדינטות:  59°15′22″N 17°13′09″E﻿ / ﻿59.25611°N 17.21917°E﻿ / 59.25611; 17.21917
 אתר רשמי
  (למפת שוודיה מוגדלת) סטוקהולם אופסלה גטבורג האלמסטד מאלמה קרלסקרונה אומאו יבלה קירונה קרלסטד ויסבי נורווגיה פינלנד לטביה ליטא אסטוניה דנמרק האוקיינוס האטלנטי  הים הבלטי גריפסהולם(למפת שוודיה רגילה) סטוקהולם אופסלה גטבורג האלמסטד מאלמה קרלסקרונה אומאו יבלה קירונה קרלסטד ויסבי נורווגיה פינלנד לטביה ליטא אסטוניה דנמרק האוקיינוס האטלנטי  הים הבלטי גריפסהולם(למפת מחוז סדרמנלנד רגילה) נישפין מלארן אסקילסטונה פלין גניסטה קטרינהולם סטרנגנס טרוסה וינאוקר הים הבלטי  אסטרייטלנד ייל. ארב. וסטמנלנד אופסלה סטוקהולםגריפסהולם(למפת מחוז סדרמנלנד מוגדלת) נישפין מלארן אסקילסטונה פלין גניסטה קטרינהולם סטרנגנס טרוסה וינאוקר הים הבלטי  אסטרייטלנד יילמרן ארברו וסטמנלנד אופסלה סטוקהולםגריפסהולם
 
מראה הטירה מקדימה
טירת גריפסהולם (בשוודית: Gripsholms slott) היא טירה במרייפרד בחבל סדרמנלנד שבשוודיה. הטירה ממוקמת ליד אגם מלארן בדרום מרכז שוודיה, תחת תחום השיפוט של סטרנגנס, כ-60 ק"מ מערבית לסטוקהולם.
היסטוריה

מצודה נבנתה במקום בשנת 1380 על ידי בו ג'ונסון גריפ, והייתה שייכת למשפחתו, עד שהוחרמה על ידי גוסטב ואסה, מלך שוודיה בשנת 1526. המלך הרס את המבנה ובנה טירה מבוצרת עם מגדלי שמירה וחומה לצורכי הגנה. מהמצודה המקורית נשאר רק חזית של קיר.
מאז גוסטב ואסה, גריפסהולם הייתה שייכת לארמון המלוכה השוודי, והם השתמשו בו לצורכי מגורים עד לשנת 1713. בין השנים 1563 ל-1567, המלך אריק ה-14 כלא את אחיו ג'ון ואת רעייתו, קתרין ג'גילון, בטירה. זוהי גם אחת הטירות שהמלך אריק נכלא בהם כאשר אחיו ג'ון השתלט על המלוכה. בנו של ג'ון, סיגיסמונד, שמאוחר יותר נהפך למלך פולין ושוודיה, נולד בטירה בשנת 1566.
שנים מאוחרות

הטירה שימשה שוב ככלא בין השנים 1713 ל-1773, לפני שהיא שופצה על ידי גוסטב השלישי, מלך שוודיה ורעייתו סופיה מגדלנה. בנוסף נבנה תיאטרון באחד המגדלים. גוסטב הרביעי אדולף ומשפחתו נכלאו גם כן בטירה בשנת 1809, לאחר שהועבר מהמלוכה. הוא נאלץ לחתום על כתב הוויתור שם.
בין השנים 1889–1894, הטירה עברה שחזור מסיבי ומעורר מחלוקת על ידי האדריכל פרדריק ליליקויסט, במהלכה הוסרו פריטים רבים מהמאה ה-17 וה-18. השינוי הגדול ביותר היה הוספה של קומה שלישית, הריסת אגף מתוכננת לא יצאה לפועל לבסוף.
הטירה משמשת כיום כמוזיאון הפתוח לציבור, ובו תמונות ועבודות אמנות. חלק מהטירה משמש משכנה של הגלריה הלאומית לדיוקנאות (Statens porträttsamlingar), אחד האוספים הישנים ביותר של דיוקנאות בעולם.
טום פיין (שחקן)

| --- | --- |

 לידה:  21 בדצמבר 1982 (בן 41) צ'למספורד, הממלכה המאוחדת 
 מדינה:  הממלכה המאוחדת 
 תקופת הפעילות:  מ-2005 
 מקום לימודים:  בית הספר המרכזי לנאום ודרמה בלונדון  King Edward's School 
 בן או בת זוג:  Jennifer Åkerman 
 פרופיל ב-IMDb
 
תומאס "טום" פיין (באנגלית: Thomas "Tom" Payne; נולד ב-21 בדצמבר 1982) הוא שחקן אנגלי. הוא ידוע בעיקר מהופעתו בתפקיד ברט אספינל בסדרת הדרמה "דרך ווטרלו" שגילם מינואר 2007 עד מרץ 2008. ב-2016 החל להופיע בתפקיד פול "jesus" או "ישו" רוביה בסדרת הטלוויזיה "המתים המהלכים".
ביוגרפיה

פיין נולד בצ'למספורד שבמחוז אסקס, וגדל בעיר באת' בסאמרסט. הוא למד בבית הספר "קינג אדוארד" והיה תורם פורה למחלקת הדרמה בבית הספר. אחר כך למד בבית הספר למשחק "Central School of Speech and Drama" וסיים את התואר ביוני 2005. ב-2008 שיחק בסרט "מיס פטיגרו".
קריירה

בינואר 2007 הופיע פיין לראשונה בסדרה "דרך ווטרלו" של ה-BBC בתפקיד ברט אספינל, תלמיד בבית הספר. על אף שהיה בן 24 באותה עת, הוא גילם דמות של נער בן 17. הוא המשיך לשחק בסדרה עד לסיום העונה השלישית במרץ 2008.
ב-2009 גילם פיין את דמותו של הכדורגלן האגדי ג'ורג' בסט בסרט הטלוויזיה "Best: His Mother's Son" של ערוץ BBC 2. עוד באותה שנה הופיע בפרק "They Do It With Mirrors" בסדרת "מיס מארפל" על פי ספריה של אגאתה כריסטי, ובתפקיד לינטון במיני-סדרה "אנקת גבהים עיבוד לרומן באותו שם מאת אמילי ברונטה.
ב-2007 נמנה פיין בין "כוכבי המחר" מטעם מגזין הקולנוע "Screen International".
ב-8 במרץ 2010 פורסם שפיין לוהק להצטרף לסדרת הטלוויזיה האמריקאית "Luck" של HBO בבימויו של מייקל מאן, ובכיכובם של דסטין הופמן וניק נולטי.
ב-2012 כיכב בתפקיד הראשי בסרט "The Physician" המבוסס על ספר באותו שם, לצדם של סטלאן סקארסגארד ובן קינגסלי.
פיין החל להופיע בעונה השישית של סדרת האימה "המתים המהלכים" בתפקיד פול "חסוס" רוביה", והמשיך לגלם את הדמות בתפקיד קבוע בעונה השביעית.
חיים אישיים

אחיו הצעיר ויל פיין הוא גם שחקן. בת זוגו משנת 2013 היא הזמרת ג'ניפר אקרמן.
פילמוגרפיה > קולנוע

| שנה | סרט | תפקיד | הערות |
| --- | --- | --- | --- |
| 2008 | מיס פטיגרו | פיל גולדמן |  |
| 2011 | The Task | סטנטון |  |
| 2012 | The Inheritance | מת'יו |  |
| 2013 | The Physician | רוב קול |  |
| 2017 | Mindgamers | ג'קסון |  |
| 2024 | דמיוני |  |  |
| 2024 | הורייזון: סאגה אמריקאית |  |  |
פילמוגרפיה > טלוויזיה

| שנה | שם | שם באנגלית | תפקיד | הערות |
| --- | --- | --- | --- | --- |
| 2006 | חדר מיון | Casualty | טובי טיילר | בפרק "Love and Duty" |
| 2007–2008 | דרך ווטרלו (אנ') | Waterloo Road | ברט אספינל | סדרת טלוויזיה |
| 2007 | סקינס | Skins | ספנסר | בפרק "Effy" |
| 2007 |  | Miss Marie Lloyd – Queen of The Music Hall | ברנרד דילון |  |
| 2009 |  | Best: His Mother's Son | ג'ורג' בסט |  |
| 2009 | אנקת גבהים | Wuthering Heights | לינטון היתקליף | מיני-סדרה |
| 2009 | אנשים יפים | Beautiful People | מר קאר | בפרק "How I Got My Plumes" |
| 2010 | מיס מארפל | Agatha Christie's Marple | אדגר לוסון | בפרק "They Do It with Mirrors" |
| 2011-2012 |  | Luck | ליאון "באג בוי" מישו | סדרת טלוויזיה |
| 2014 | עולמות חדשים | New Worlds | מונמאונט | 4 פרקים |
| 2019-2016 | המתים המהלכים | The Walking Dead | פול "חסוס" רוביה | תפקיד ראשי (עונות 9-7), תפקיד חוזר (עונה 6) |
| 2018 | אימת המתים המהלכים | Fear The Walking Dead | פול "חסוס" רוביה | בפרק:  "What's Your Story?" |
| 2019 | הבן האובד | Prodigal Son | מלקולם ברייט | תפקיד ראשי |
תפקידים בתיאטרון

"Journey's End" – תיאטרון ניו אמבסדורס, לונדון (2005–2006) בתפקיד ראלי
"Shrieks of Laughter" – תיאטרון סוהו, לונדון (2006) בתפקיד הנרי
הערות שוליים

↑  Reynolds, Simon (27 בנובמבר 2008). "Payne to star as George Best in BBC drama". Digital Spy. נבדק ב-2009-04-29. {{cite web}}:  (עזרה)
↑  Dobson, Patricia (2007-07-12). "UK Stars Of Tomorrow 2007: The Actors (3)". Screendaily.com. נבדק ב-2011-12-08.
↑  "Four trying their 'Luck' in HBO pilot". The Hollywood Reporter. 2010-10-13. נבדק ב-2011-12-08.
↑  "Jesus Speaks! The Walking Dead's Tom Payne Talks His Big Arrival and Surprising Connection to Andrew Lincoln". E! News (באנגלית). נבדק ב-7 באוקטובר 2016. {{cite web}}:  (עזרה)
↑  "Jesus speaks! New 'Walking Dead' cast addition Tom Payne gives first interview". Entertainment Weekly's EW.com. נבדק ב-7 באוקטובר 2016. {{cite web}}:  (עזרה)
↑  Goldberg, Lesley (7 ביולי 2016). "'Walking Dead' Promotes 4 to Series Regular for Season 7 (Exclusive)". The Hollywood Reporter. נבדק ב-7 ביולי 2016. {{cite web}}:  (עזרה)
| --- | --- |
בקרת זהויות :  BNE: XX5432171  GND: 1051778913  ISNI: 0000 0003 6565 3670  LCCN: no2012006295  NKC: xx0191201  SUDOC: 193135825  VIAF: 230716800   WorldCat (עם VIAF): 230716800
טוד פאר

| --- | --- |

 לידה:  9 ביולי 1962 (בן 62) רוק ספרינגס, ארצות הברית 
 לאום:  אמריקאי
 שפות היצירה:  אנגלית 
 סוגה:  ספרות ילדים ונוער
 יצירות בולטות:  The Family Book 
 www.toddparr.com
 
טוד פאר (באנגלית: Todd Parr; נולד ב-9 ביולי 1962) הוא סופר, מאייר ומפיק טלוויזיה אמריקאי.
ביוגרפיה

פאר נולד ב-9 ביולי 1962 ברוק ספרינגס (אנ') שבמדינת ויומינג שבארצות הברית.
ב-1995, הוא עבר לגור בסן פרנסיסקו שבמדינת קליפורניה שבארצות הברית, ושם התחיל את הקריירה שלו כסופר. לפני שעבד כסופר, פאר עבד בדייל אוויר.
ב-2003, פאר כתב את ספר הילדים The Family Book, שכן ב-2004, זכה הספר בפרס לספרות ילדים על שם אופנהיים (אנ').
בנובמבר 2004, הועלתה הסדרה "העולם של טל" (אנ'), שנוצרה על ידיו ועל ידי גרי רנרט, בערוצי הטלוויזיה TLC (אנ') ו-Discovery Family. בישראל הסדרה שודרה בדיבוב לעברית ב-2008 בערוץ הופ!.
חלק מספריו של פאר תורגמו לעברית והופצו בישראל.
הערות שוליים

↑  "Family guy". Advocate. ארכיון מ-2020-01-10. נבדק ב-2 במאי 2013. {{cite web}}:  (עזרה)
↑  "An Artist Who Never Grew Up". Bangor Daily News. 13 במאי 2005. ארכיון מ-2016-03-13. נבדק ב-2 במאי 2013. {{cite news}}:  (עזרה)
↑  "Review: The Family Book". Publishers Weekly. נבדק ב-2 במאי 2013. {{cite web}}:  (עזרה)
↑  The Oppenheim Toy Portfolio, web.archive.org, ‏2016-03-03
| --- | --- |
בקרת זהויות :  NLI: 987007463200105171  BNE: XX857572  BnF: cb13524093n (data)  ISNI: 0000 0000 6301 9834  LCCN: n98016603  NKC: xx0224033  NLK: KAC200507329  NTA: 18097758X  SUDOC: 050311433  VIAF: 36226109   WorldCat (עם VIAF): 36226109 
ערך זה הוא קצרמרבנושא סופרים. אתם מוזמנים לתרום לוויקיפדיה ו.
טיסנאנה

| --- | --- |
סמל טיסנאנהסמל טיסנאנה

 מדינה:  הונגריה הונגריה
 חבל:  צפון הונגריה
 מחוז:  הווש הווש
 נפה:  נפת הווש
 מושל:  József Tóth
 שטח:  16.82 קמ"ר
 אוכלוסייה:  ‏
  ‑ בכפר:  2,460 (1 בינואר 2021)
 קואורדינטות:  47°33′40″N 20°31′23″E﻿ / ﻿47.561°N 20.523°E﻿ / 47.561; 20.523 
 אזור זמן:  UTC +1
 http://www.tiszanana.hu
  מפת מיקום  מפה מפורטת   (למפת הונגריה מוגדלת) בודפשט דברצן מישקולץ סגד פץ' גיור נירג'האזה קצ'קמט אוסטריה סלובקיה אוק. רומניה סרביה קרואטיה סל.טיסנאנה(למפת הונגריה רגילה) בודפשט דברצן מישקולץ סגד פץ' גיור נירג'האזה קצ'קמט אוסטריה סלובקיה אוק. רומניה סרביה קרואטיה סל.טיסנאנה  he tabBackground:;tabBorder:#aaa;defaultTab:0;
 
טיסנאנה (בהונגרית: Tiszanána) הוא כפר במחוז הווש בצפון מזרח הונגריה. עד לשואה הייתה בו קהילה יהודית.
כמו יישובים רבים באירופה גם בטיסנאנה מספר התושבים נמצא בירידה. כך, בשנת 1990 חיו בכפר 2,662 תושבים ובשנת 2021 רק 2,460 תושבים.
האזור מיושב לסירוגין מתחילת המאה ה-9 עד ימינו, היישוב עצמו הוזכר לראשונה בכתבים משנת 1261.
יהודי טיסנאנה

יהודים חיו בטיסנאנה במאה ה-18 ובמאה ה-19. בשנת 1944 נרצחו יהודים מהכפר בשואת יהודי הונגריה.
בדף הקהילה ממפקד קהילות הונגריה נכתב כי בשנת 1944 חיו בקהילה 35 חברים ומנהיג הקהילה היה סמואל שטרסר.
| שנה | מספר היהודים בכפר | כלל האוכלוסייה |
| --- | --- | --- |
| 1880 | 99 | 4,111 |
| 1910 | 72 |  |
| 1920 | 49 |  |
| 1930 | 43 |  |
| 1941 | 47 | 4,905 |
לקריאה נוספת

טיסא-נאנא, בתוך: שלמה שפיצר, קהילות הונגריה: הקהילות החרדיות בהונגריה - תש"ד, ירושלים: מכון ירושלים, תשס"ט, עמוד 182. (נתוני האוכלוסין בספר מבוססים על מפקד קהילות הונגריה של המועצה המרכזית של יהודי הונגריה שנערך בפקודת שלטונות הכיבוש הנאצי באביב 1944)
הערות שוליים

↑  נתוני הכפר באתר הלמ"ס ההונגרי
↑  תיעוד יהודי טיסנאנה שנרצחו בשואה
↑  דף קהילת טיסנאנה מתוך מפקד קהילות הונגריה
↑  מפקדי האוכלוסין של יהודי הונגריה, 1993
| יישובים במחוז הווש |
| --- | --- | --- |
| ערי המחוז | אגר  |  |
| ערים |  בלפאטפלווה •  פיזשאבון •  ג'נג'ש •  ג'נג'שפטה •  הטוון •  הווש •  קישקרה •  לרינצי •  פטרוואשארה •  ורפלט |  |
| כפרים | אפץ •דורמאנד •אצ'ד • אנדורנקטאליה • באטור • דמיין • אגרבקטה • אגרבוץ' • אגרצ'הי • אגרסלוק • אגרסולאט • פלדברה • פלשטארקאן • הוושרניוש • קרצ'נד • מקלאר • נג'טאליה • נוסוואי • נובאי • אושטורוש • סרוושקה • סוץ' • אבשאר • אטקאר • אדאץ' • דטק • דומוסלו • ג'נג'שהלאס • ג'נג'שאורוסי • ג'נג'שוימוש • ג'נג'שטריאן • הלמאיוגרה • קראצ'ונד • קישנאנה • לודש • מרקז • נג'פיגד • נג'רדה • פאלושוורשמרט • וץ' • וישונטה • ויסנק • מאטראסנטאימרה • אטאן • בוצונאד • ארדטלק • ארק • הוושווזקן • קמלה • פיי • טרנבוד • טרנמרה • טרנארש • טרנסנטמיקלוש • טרנז'דאן • טנק • טיסנאנה • זראנק • בולדוג • צ'אן • הרד • הורט • קרקהרסט • נג'קקנייש • פטפיבאניה • רוז'סנטמארטון • סיצ'י • זג'ווסאנטו • בלטון • בקלצה • ביקסנטמארטון • נג'ווישניו • סילוואשווארד • אלדברה • בשנייטלק • אגרפרמוש • קאל • קאפולנה • קומפולט • מזסמרה • מזטארקאן • נגיוט • פורוסלו • שרוד • סיהלום • טופלו • אוילרינצפלווה • בודון • ביקסק • ביקסנטארז'בט • ארדקוושד • פדמש• אישטנמזיה • איוואד • קישפיזש • מאטרבלה • מאטרדרצ'קה • פראד • פראדששוואר • רצ'ק • שירוק • סאילה • סנטדומונקוש • טרנללס • טרפש • וארסו |  |
| יישובים בנפת הווש |
| --- | --- | --- |
| יישובים | הווש • אטאן • בוצונאד • ארדטלק • ארק • הוושווזקן • קישקרה • קמלה • פיי • טרנבוד • טרנמרה • טרנארש • טרנסנטמיקלוש • טרנז'דאן • טנק • טיסנאנה • זראנק |  |
חמאן

| --- | --- |

 
 מאכלים
 סוג:  חטיף
 מטבח:  הודי
 אזור מוצא:  גוג'ראט
 מוצא:  הודו הודו
 מרכיבים עיקריים:  עדשה תרבותית
חמאן (בגוג'ראטית: ढोकला; באנגלית: Khaman) הוא חטיף הודי העשוי מקמח חומוס מותסס ומטוגן ונפוץ במדינות תת-היבשת ההודית.
החטיף עשוי מקמח חומוס, מים ויוגורט המותססים למשך לילה שלם ולהם מוסיפים סוכר, אבקת אפייה, כורכום, מלח, חרדל, פלפל צ'ילי, זנגביל,  מערבבים, חותכים לקוביות, מעבירים לאידוי ומטגנים.
החמאן נחשב לחטיף המוגש לרוב כארוחת בוקר או כמנה ראשונה ומוגש לצד צ'אטני מנגו או קוקוס ומקושט עם גרגירי רימון.
ראו גם

פאפדה
דוקלה
הערות שוליים

↑  What Is the Difference Between Khaman And Dhokhla?, NDTV Food (באנגלית)
↑  Dassana Amit, Khaman Dhokla Recipe (Spongy Khaman), Dassana's Veg Recipes, ‏2024-06-09 (באנגלית אמריקאית)
↑  Manali Singh, Khaman Dhokla Recipe, Cook With Manali, ‏2023-02-21 (באנגלית אמריקאית)
↑  swasthi, Khaman Dhokla Recipe (Soft & Fluffy), Swasthi's Recipes, ‏2021-01-30 (באנגלית אמריקאית)
יאניסלב גרצ'ב

יאניסלב גרצ'ב (בבולגרית: Янислав Герчев; נולד ב-4 באוקטובר 1989) הוא ג'ודוקא בולגרי, פעמיים סגן אלוף אירופה בקטגוריית המשקל עד 60 ק"ג.
גרצ'ב השתתף באולימפיאדת ריו דה ז'ניירו 2016. הקרב הראשון שלו היה בשלב בסיבוב השני, בו הוא ניצח באיפון את צאי מינג-יין הטאיוואני. בסיבוב השני הוא הפסיד לאמירן פאפינשווילי הגיאורגי. במרץ 2017, גרצ'ב זכה במדליה הראשונה שלו בתחרות מהסבב העולמי כשזכה במדליית ארד בגראנד סלאם באקו לאחר שניצח באיפון את גוסמן קירגיזבאייב הקזחי בקרב על המדליה.
באפריל 2017 הוא התחרה באליפות אירופה שנערכה בוורשה וזכה במדליית כסף. בשלב רבע הגמר הוא ניצח את פרנסיסקו גאריגוס הספרדי, בחצי הגמר הוא ניצח את אמירן פאפינשווילי הגיאורגי ובגמר הפסיד לרוברט משבידוודזה הרוסי.
באליפות אירופה 2018 שנערכה בתל אביב הוא זכה שוב במדליית הכסף. בשמינית הגמר הוא ניצח בווזארי את יורה ורשטראטן הבלגי, ברבע הגמר הוא ניצח את שוב בניקוד ווזארי את פרנסיסקו גאריגוס הספרדי ובחצי הגמר הוא גבר באיפון על ארטם לסיוק האוקראיני שנכנע לאחר תרגיל חניקה. בגמר גרצ'ב הפסיד באיפון לאסלאם יאשוייב הרוסי לאחר שהקרב נכנס לניקוד זהב.
באולימפיאדת טוקיו 2020, גרצ'ב הודח בסיבוב השני לאחר ניצחון אחד והפסד אחד. באליפות אירופה 2022 שנערכה בסופיה שבבולגריה זכה גרצ'ב במדליית הכסף האירופית בפעם השלישית בקריירה לאחר 4 קרבות שניצח באיפון והפסד בגמר לפרנסיסקו גאריגוס הספרדי.
הערות שוליים

↑  פרופיל וסטטיסטיקות אודות הג'ודוקא באתר sports-reference.com
↑  מידע על הג'ודוקא באתר JudoInside.
↑  הקרב על הארד מול גוסמן קירגיזבאייב, גראנד סלאם באקו 2017, אתר JudoInside
יום בריאות הנפש העולמי

| --- | --- |
כרזה שפורסמה לקראת יום בריאות הנפש העולמי 2023, ועליה סרט ירוק, סמל למודעות לבריאות הנפש.
כרזה שפורסמה לקראת יום בריאות הנפש העולמי 2023, ועליה סרט ירוק, סמל למודעות לבריאות הנפש.
 סוג:  מועד בין-לאומי
 סיבה:  בריאות הנפש 
 חוגגים:  הפדרציה העולמית לבריאות הנפש (WFMH), ארגון הבריאות העולמית, ארגונים חברים ב-WFMH
 מועד
 תאריך:  10 באוקטובר
 
צעדה שהתקיימה ביום בריאות הנפש העולמי 2014, בעיר סאלם (אנ'), טאמיל נאדו, הודו
יום בריאות הנפש העולמי 2015, בעיר מינכן, גרמניה
יום בריאות הנפש העולמי (באנגלית: World Mental Health Day) הוא מועד בין-לאומי המצוין מדי בשנה ב-10 באוקטובר, ומטרתו לקדם את הידע והמודעות בתחום בריאות הנפש, ולפעול נגד הסטיגמה החברתית בנושא. המועד צוין לראשונה בשנת 1992, ביוזמת הפדרציה העולמית לבריאות הנפש (WFMH), ארגון עולמי בתחום בריאות הנפש אשר לו ארגונים ונציגים חברים במעל ל-150 מדינות, בהן ישראל. ביום זה, מדי שנה בחודש אוקטובר, נערכות תוכניות להעלאת מודעות כדי להסב תשומת לב למחלות נפש ולהשפעתן הרבה על חייהן של בני אדם ברחבי העולם. נוסף על כך, יום זה מציע הזדמנות למומחים בתחום בריאות הנפש לדון על עבודתם ולהאיר זרקור עליה, בהופכם את בריאות הנפש לנושא בעדיפות גבוהה בעולם כולו. במדינות מסוימות יום זה הוא חלק משבוע מודעות שלם, כדוגמת שבוע בריאות הנפש המצוין באוסטרליה.
היסטוריה

יום בריאות הנפש העולמי צוין לראשונה ב-10 באוקטובר 1992, כאשר היוזמה לקביעת יום זה הייתה של ריצ'רד האנטר, סגן מזכ"ל הפדרציה העולמית לבריאות הנפש. מאז ועד 1994, לא ניתנו ליום נושאים שנתיים מיוחדים פרט לקידום בריאות הנפש וחינוך הציבור בנושאים הנוגעים לבריאות הנפש.
בשנת 1994, הוקדש לראשונה נושא שנתי ליום בריאות הנפש העולמי, בהצעת המזכ"ל דאז יוג'ין ברודי. הנושא באותה שנה היה "שיפור איכות שירותי בריאות הנפש ברחבי העולם".
יום בריאות הנפש העולמי נתמך כיום על ידי האו"ם, דרך ארגון הבריאות העולמי (WHO), על ידי העלאת מודעות לנושאי בריאות הנפש תוך שימוש בקשריו החזקים עם משרדי בריאות וארגוני חברה אזרחית ברחבי העולם. כמו כן, WHO תומך בפיתוח חומרים טכניים וחומרים לתקשורת.
ביום בריאות הנפש העולמי 2018, ראשת ממשלת הממלכה המאוחדת תרזה מיי מינתה את ג'קי דויל-פרייס כשרת מניעת ההתאבדויות הראשונה במדינה. זאת כאשר הממשלה אירחה את הפסגה העולמית הראשונה אי פעם בנושא בריאות הנפש.
נושא שנתי

בשנים הראשונות, ליום לא היה נושא ספציפי. מטרותיו היו כלליות לקידום קידום בריאות הנפש וחינוך הציבור בנושאים הנוגעים לבריאות הנפש. בשלוש השנים הראשונות, אחת הפעילויות המרכזיות לציון יום הייתה שידור באמצעות מערכת הלווין של הסוכנות האמריקנית למדיה גלובלית (אנ'). חברי הוועד של ההתאחדות העולמית לבריאות הנפש לקחו חלק בשידור והגיעו תגובות מכל העולם.
הנושאים השנתיים ביום בריאות הנפש החל משנת 1994:
| שנה | נושא |
| --- | --- |
1994: שיפור איכות שירותי בריאות הנפש ברחבי העולם
1996: נשים ובריאות הנפש
1997: ילדים ובריאות הנפש
1998: בריאות הנפש וזכויות האדם
1999: בריאות הנפש והזדקנות
2000–2001: בריאות הנפש ועבודה
2002: השפעות טראומה ואלימות על ילדים ובני נוער
2003: הפרעות רגשיות והתנהגותיות אצל ילדים ובני נוער
2004: הקשר בין בריאות פיזית ונפשית
2005: בריאות נפשית ופיזית לאורך החיים
2006: בניית מודעות – צמצום הסיכון: מחלות נפש והתאבדות
2007: בריאות הנפש בעולם משתנה: השפעות התרבויות וגיוון
2008: קידום נושא בריאות הנפש כנושא גלובלי: הרחבת השירותים באמצעות תמיכה ופעילות אזרחית
2009: טיפול ראשוני בבריאות נפש: שיפור הטיפול וקידום בריאות הנפש
2010: בריאות הנפש ומחלות גופניות כרוניות
2011: הקפיצה הגדולה: השקעות בריאות הנפש
2012: דיכאון: משבר עולמי
2013: בריאות הנפש והגיל המבוגר
2014: לחיות עם סכיזופרניה
2015: כבוד בבריאות הנפש
2016: עזרה ראשונה פסיכולוגית
2017: בריאות הנפש במקום העבודה
2018: אנשים צעירים ובריאות הנפש בעולם משתנה
2019: מיקוד במניעת אובדנות
2020: תנועה לכיוון השקעה בבריאות הנפשית
2021: בריאות הנפש בעולם לא-שוויוני
2022: הפיכת בריאות הנפש ורווחה לעדיפות עולמית
2023: בריאות הנפש היא זכות אנושית אוניברסלית
ראו גם

היום הבינלאומי לזכויות אנשים עם מוגבלות